laion/Wikipedia-Exotic huggingface dataset:
משה ספרא

משה מואיז יעקב ספרא (באנגלית: Moise Jacob Safra; בערבית: موسى يَعْقُوب صفرا; 5 באפריל 1934 – 15 ביוני 2014), היה איש עסקים יהודי ופילנתרופ ברזילאי ממוצא סורי. הוא הקים את בנקו ספרא (אנ') עם אחיו אדמונד ספרא ויוסף ספרא. מואיז ספרא נולד ב-5 באפריל 1934 בביירות, לבנון, למשפחת יעקב ספרא, שהייתה משפחה יהודית ספרדית במקור מחלב, סוריה. ההיסטוריה של המשפחה הבנקאית מקורה בסחר בין השיירות שנעו בין אלכסנדריה לקונסטנטינופול בתקופת האימפריה העות'מאנית. המשפחה עברה מחלב לביירות לאחר מלחמת העולם הראשונה. באותם ימים ביירות הייתה מרכז של קהילה יהודית משגשגת. בשנת 1952 יעקב ספרא אבי המשפחה החליט לעבור לברזיל. בשנת 1955, יעקב ספרא ובנו אדמונד, אחיו בן ה-23 של משה, הקימו בברזיל גוף פיננסי שמימן פעילות מסחרית בסאו פאולו, שבהמשך הפך לבנק הברזילאי הראשון שבבעלות המשפחה מואיז ספרא רכש אזרחות ברזילאית ויחד עם אביו ושני אחיו אדמונד ויוסף הקימו את בנקו ספרא. הוא היה פילנתרופ יהודי בולט. מואיז ספרא מת ב-14 ביוני 2014, על פי הדיווחים מאי ספיקת לב, בגיל 80. הוא נקבר בבית הקברות היהודי בסאו פאולו, ברזיל בשם Cemitério Israelita do Butantã (פור'). הוא הותיר אחריו את רעייתו צ'לה כהן ספרא וחמישה ילדים: יעקב מואיז ספרא, עזורי "עזרא" מואיז ספרא, אדמונדו "אדמונד" מואיז ספרא, אסתר ספרא שג'מן ואולגה ספרא. בנקו ספרא ברזיל About Us - Moise Safra Center, Moise Safra Center, ‏8 ביוני 2018 Manhattan's growing Sephardic community says new center a win for Ashkenazi Jews | The Times of Israel, The Times of Israel, ‏17 באוגוסט 2018 Douglas Martin, Moise Safra, Banker and Philanthropist, Dies at 79, The New York Times, ‏17 ביוני 2014 Moise Safra Center Security Update - Moise Safra Center, Moise Safra Center, ‏3 בינואר 2024 אודות מואיז ספרא באתר forbes Bank annual report 2015, P. 18 Yoel Bermant, Moise Safra, Brazilian Billionaire Banker, passes away at 79, ‏2014-06-16 (באנגלית אמריקאית) JU_admin, Dignity Book, Edmond J. Safra Foundation (באנגלית אמריקאית) דוד ליפקין, בנקאי בצל. אדמונד ספרא, מעריב, 19 במאי 1989 Yoel Bermant, Moise Safra, Brazilian Billionaire Banker, passes away at 79, ‏2014-06-16 (באנגלית אמריקאית) "Moise Safra, Brazilian Billionaire Banker, Dead At 80". Forbes. 2014-05-28. נבדק ב-2014-06-16. "New chair enlarges, enhances FAS". Harvard University. אורכב מ-המקור ב-20 ביוני 2015. נבדק ב-7 בדצמבר 2013. {{cite web}}: (עזרה) "Olga Safra e Mauricio Levitin esperam chegada do terceiro filho". Glamurama (בפורטוגזית). 4 בנובמבר 2016. Olga Safra e Mauricio Levitin se casaram em 2009...Olga é filha de Chella com Moise Safra, morto em 2014 / Olga Safra and Mauricio Levitin were married in 2009...Olga is Chella's daughter with Moise Safra, who died in 2014 {{cite news}}: (עזרה) "Esther Safra e Claudio Szajman armam Bar Mitzvá de Maurício em NY" (בפורטוגזית). Glamurama. 7 באוקטובר 2016. Esther Safra e Claudio Szajman estão a mil com os preparativos da inserção de seu filho mais novo, Maurício, na maioridade judaica. Maurício é neto de Chella e Moise Safra e de Cecília e Abram Szajman/ Esther Safra and Claudio Szajman are in full swing with the preparations for the initiation of their youngest son, Maurice, into Jewish majority. Maurico is the grandson of Chella and Moise Safra; and of Cecília and Abram Szajman {{cite web}}: (עזרה)
הקיבוץ (סדרה תיעודית)

"הקיבוץ" היא סדרת טלוויזיה תיעודית בת ארבעה פרקים ששודרה בשנת 2011 בערוץ 8 ובערוץ הראשון. הסדרה נוצרה על ידי מודי בר-און וענת זלצר ועוסקת בהיסטוריה של התנועה הקיבוצית. בסדרה התראיינו בין השאר פרופסור זאב צחור, מוטי זעירא, יערה בר-און, אסף ענברי, רחל רבין ומוקי צור. הסדרה זכתה בפרס הקולנוע הדוקומנטרי הישראלי מטעם הפורום הדוקומנטרי בישראל בקטגוריית פרויקט התעודה הטלוויזיוני של השנה. הסדרה זכתה גם לביקורת חיובית בעיתון הארץ. הקיבוץ, פרקים מלאים לצפייה ישירה, באתר כאן – תאגיד השידור הישראלי פרס לסדרה הקיבוץ - פרויקט התעודה של השנה, באתר פורטל חקלאות טבע וסביבה תומר פרת, עכבר העיר אונליין, "הקיבוץ": תעודה טלוויזיונית מליגה אחרת, באתר הארץ, 3 ביוני 2011
כביש 90 (סדרה תיעודית)

"כביש 90" היא סדרת טלוויזיה תיעודית בת חמישה פרקים ששודרה בשנת 2014 בערוץ 8. הסדרה נוצרה על ידי מודי בר-און וענת זלצר ומסקרת את נסיעתו של בר-און לאורך כביש 90 ממטולה ועד למעבר טאבה. הסדרה זכתה בפרס בקטגוריית המוזיקה בפרס הקולנוע הדוקומנטרי הישראלי של פורום היוצרים הדקומנטרים ובפרס אופיר לטלוויזיה בתחום התיעוד. כביש 90, באתר קטלוג הקולנוע הדוקומנטרי הישראלי
קירכדורף אן דר קרמס (מחוז)

קירכדורף אן דר קרמס הוא מחוז בדרום אוסטריה עילית. שכניו הם מחוז גמונדן בדרום, מחוז ולס בצפון, מחוז שטייר במערב ושטיריה בדרום. אוכלוסייתו מונה 57,163 תושבים (נכון ל-2021) והוא משתרע על 1239,8 קמ"ר. יש בו 23 עיירות ובירתו היא העיירה קירכדורף אן דר קרמס. קירכדורף אן דר קרמס מדיה וקבצים בנושא קירכדורף אן דר קרמס בוויקישיתוף אתר האינטרנט הרשמי של קירכדורף אן דר קרמס (בגרמנית)
דולה בן-יהודה ויטמן

דולה בן־יהודה ויטמן (12 ביולי 1902 – 18 בנובמבר 2004) הייתה בתו הצעירה של אליעזר בן-יהודה, שעסקה בשימור וטיפוח מורשתו. יזמה ומימנה את הקמת "המרכז לחקר תולדות הלשון העברית" באוניברסיטה העברית בירושלים. בן-יהודה נולדה בירושלים, בתם של אליעזר וחמדה בן-יהודה. נקראה על שם אשתו הראשונה של אליעזר בן יהודה, דבורה, שהייתה אחות אמה חמדה. אליעזר וחמדה בן יהודה קראו לבתם הגדולה בשם דבורה, אולם היא נפטרה בילדותה, והם שבו לקרוא בשם זה גם לבתם השנייה. הייתה אחותו של אהוד בן-יהודה, ואחותו מצד האב של איתמר בן-אב"י. בן-יהודה גדלה בבית אביה בירושלים, שהקפיד עם ילדיו על הדיבור בשפה העברית. בצעירותה, כונתה "דולה", ולימים שינתה את שמה באופן רשמי מ"דבורה" ל"דולה". בשנת 1926, ארבע שנים לאחר מות אביה, נסעה עם אמה לפריז. במלון הכירה את מקס ויטמן, נוצרי פרוטסטנטי, בנו של תעשיין גרמני. מקס הזמין אותה לבוא אליו לגרמניה, ובשנת 1931 היא נעתרה לבקשתו. לאחר שנישאו, הם התגוררו באחוזת המשפחה בזינדלפינגן, שליד שטוטגרט. עם עליית הנאצים לשלטון, עלו השניים לארץ ישראל. הם גרו בשכונת תלפיות בירושלים, מול הבית שבו התגוררה אמה, חמדה (לימים "בית בן יהודה"). בשנת 1948 הם היגרו לארצות הברית. מקס עבד בסוכנות היהודית ובארגונים יהודיים אחרים, ובן-יהודה לימדה עברית. בשנת 1970 הם שבו לישראל. בן-יהודה הקדישה את זמנה לשימור ולטיפוח מורשתו של אביה. בשנת 1997, במלאת 75 שנה למותו של בן יהודה, יזמה ומימנה את "המרכז לחקר תולדות הלשון העברית על שם אליעזר וחמדה בן יהודה" באוניברסיטה העברית בירושלים. ב-1990 נמנתה עם מדליקי המשואות ביום העצמאות. בן-יהודה ויטמן נפטרה בשנת 2004, בגיל 102. היא תרמה את גופתה למדע. שארית גופתה הועברה לכד שנטמן בקברו של בעלה מקס ויטמן, בבית הקברות הפרוטסטנטי "בית הקברות הבינלאומי של האגודה המשיחית השליחית" במושבה הגרמנית בירושלים. השניים בחרו שלא להביא לעולם ילדים, כדי שלא ייאלצו להתמודד בגרמניה עם יהדותם, ובארץ ישראל - עם גרמניותם. על מצבת קברה נכתב: ”דולה בן יהודה ויטמן, בת אליעזר בן יהודה, הלוחם למען משנתו המדינית: "שני הדברים שבלעדיהם לא יהיו היהודים לעם - הארץ והלשון" - עיתון השחר, שאלה נכבדה 1879”. בשנת 2006 הוקדש לזכרה כרך י' של כתב העת "מחקרים בלשון", שיוצא לאור על ידי האוניברסיטה העברית. דולה בן-יהודה, באתר האוניברסיטה העברית בירושלים אורי דרומי, הבת הממשיכה של מחיה השפה, באתר הארץ, 12 בינואר 2005 אבישי בן חיים, מה היה חושב מחייה השפה העברית על מקום קבורת בתו?, באתר nrg‏, 2 בספטמבר 2008 לגדול בביתו של מחיה השפה העברית, באתר האקדמיה ללשון העברית, 29 בפברואר 2024 דולה ויטמן (בן-יהודה), באתר BillionGraves
אריק בריידן

אריק בריידן (בגרמנית: Eric Braeden; נולד ב-3 באפריל 1941) הוא שחקן גרמני. בריידן נולד בכפר סמוך לקיל שבמדינה החופשית פרוסיה, הוא עסק במספר ענפי ספורט, ב-1959 היגר לארצות הברית, הוא למד באוניברסיטת מונטנה. במהלך שנות השישים הופיע במספר פרקים של "Combat!", סדרה של ה־ABC אודות מלחמת העולם השנייה, ב-1965 שיחק בסרט המלחמה "Morituri", ב-1970 שיחק בסרט המדע הבדיוני "Colossus: The Forbin Project", בהפקה זו אימץ לראשונה את שם הבמה שלו וזאת לאחר שאף שחקן עם[דרושה הבהרה] גרמני לא יורשה להופיע בסרט אמריקאי, באותה שנה גם שיחק בסרט הטלוויזיה "The Mask of Sheba" העוסק בחבורת אנתרופולוגים היוצאים לאפריקה, ב-1973 שיחק לצד דונלד סאת'רלנד בסרט הפשע "Lady Ice". ב-1980 החל לגלם את איש העסקים ויקטור ניומן באופרת הסבון צעירים חסרי מנוח ממנו זכה לפרסום, הוא היה מועמד למספר פרסים על תפקידו ובסדרה וזכה עליו בפרס בחירת הקהל. ב-1986 השתתף בפרק בסדרה זאב מעופף. ב-1997 גילם את ג'ון ג'ייקוב אסטור הרביעי בסרט טיטניק. ב-2004 הגיע לביקור בישראל כאורח של משרד התיירות, והתארח בתוכנית "יצפאן". איתן, אתי; קוגן, ג (2004-02-11). "ויקטור נוחת בישראל". Ynet. נבדק ב-2024-05-07.כוכב צעירים חסרי מנוח אריק בריידן מבקר בישראל, באתר www.news1.co.il. ב-2008 שיחק תפקיד ראשי במערבון "The Man Who Came Back" ב-1966 נישא לדייל ראסל. אתר האינטרנט הרשמי של אריק בריידן מדיה וקבצים בנושא אריק בריידן בוויקישיתוף אריק בריידן, במסד הנתונים הקולנועיים IMDb (באנגלית) אריק בריידן, באתר AllMovie (באנגלית) אריק בריידן, באתר Rotten Tomatoes (באנגלית) אריק בריידן, במסד הנתונים הקולנועיים KinoPoisk (ברוסית)
דסטיני (מודול)

דסטיני (באנגלית: Destiny) - מודול שני של תחנת החלל הבין-לאומית שנבנה בארצות הברית. הוא נבנה על ידי בואינג בשיתוף פעולה עם מרכז החלל מרשל. המודול שוגר לחלל בשנת 2001 בתא מטען של מעבורת החלל אטלנטיס במשימה STS-98. המודול נבנה על ידי בואינג בהתאם למפרט של נאס"א. צורת המודול הוא גליל באורך של כ-8.5 מטר וקוטר עד 4.3 מטר. הוא נבנה מפלדה ואלומיניום. הוא כולל שלושה תאים ושתי יחידות קצה דרכן ניתן להיכנס ולצאת מהמודול. במרכז המודול נמצא חלון בקוטר של 520 מ"מ. הנפח הפנימי הוא 106 מ"ק. השיגור בוצע ב-7 בפברואר 2001 בתא מטען של מעבורת החלל אטלנטיס במסגרת משימה STS-98. באותה עת בתחנת החלל פעלה משלחת מס' 1. הליך חיבור המודול לתחנת החלל החל ב-10 בפברואר. בשלב ראשון בעזרת זרוע רובוטי קנדארם יחידת מעבר PMA-2 נותקה ממודול יוניטי והותקנה זמנית על מבנה Z1. בהמשך בעזרת אותו זרוע מודול "דסטיני" הוצא מתא המטען של המעבורת וחובר לתא עגינה קדמי של מודול "יוניטי". ב-12 בפברואר יחידת מעבר PMA-2 נותקה ממבנה Z1 וחוברה לחלק הקדמי של מודול "דסטיני". החל הליך של חיבור מערכות המודול למערכות תחנת החלל. לצורך הרכבת המודול וחיבורו למערכות של תחנת החלל האסטרונאוטים ביצעו 3 הליכות חלל שנמשכו כ-20 שעות. בעקבות הוספת המודול, נפח מחיה של תחנת החלל גדל ב-41%. בשנת 2007 חלק הקדמי של המודול במקום יחידת PMA-2 חובר מודול הרמוני. המודול מיועד לביצוע ניסויים שונים. הציוד בתוך המודול הותקן על מדפים סטנדרטיים. הדבר מאפשר לפרק אותם ולהתקין במקומם ציודים אחרים בהתאם לצורך. במתכונת המקורית מודול כלל 5 מדפים להתקנת ציוד ומערכות תומכות חיים. במשימה STS-102 לתחנת החלל הובאו 7 מדפים נוספים ובהמשך במשימות שונות הובאו עוד 10 מדפים. מכלל המדפים 13 מיועדים להתקנת ציוד לניסויים והיתר לציוד שבאחסון. בשנת 2006 במשימה STS-121 לתחנת החלל הובא מקרר Minus Eighty Degree Laboratory Freezer עם יכולת קירור עד 80 מעלות מתח לאפס. המקרר מיועד לשמירת ממצאים שונים והותקן במודול "דסטיני". בשנת 2009 בצמוד לחלון הותקנה מצלמה AgCam. היא מיועדת לביצוע צילומים לניסויים באחריות אוניברסיטת דקוטה הדרומית. בשנת 2011 במשימה STS-131 הובא מצלמת WORF שגם היא מצבעת תצלומים דרך חלון זה. מדיה וקבצים בנושא דסטיני בוויקישיתוף תיאור המודול באתר נאס"א תיאור מצלמת AgCam תיאור מערכת WORF תיאור יחידת MELFI
Medical College Admission Test

Medical College Admission Test או מבחן הקבלה של המכללה הרפואית (MCAT) הוא בחינה סטנדרטית מבוססת מחשב עבור סטודנטים פוטנציאליים לרפואה (הן Allopathic M.D. והן Osteopathic D.O.) שמתקיים בארצות הברית, אוסטרליה, קנדה והאיים הקריביים. הוא נועד להעריך יכולות של פתרון בעיות, חשיבה ביקורתית, ניתוח מידע כתוב וידע של מושגים ועקרונות מדעיים. לפני 2007, הבחינה הייתה מבחן נייר ועיפרון; מאז 2007, כל התנהלות הבחינה מבוססות על מחשב. הגרסה העדכנית ביותר של הבחינה הוצגה באפריל 2015. משך השלמת הבחינה הוא שבע שעות וחצי. ציון הבחינה נע בטווח שבין 472 ל-528. ה-MCAT מנוהל על ידי איגוד מכללות הרפואה האמריקאיות (AAMC). בשנות ה-20 של המאה ה-20, שיעורי הנשירה בבתי הספר לרפואה בארצות הברית זינקו מ-5% ל-50%, והובילו לפיתוח מבחן שימדוד את המוכנות ללימודי רפואה. הרופא F.A. Mos ועמיתיו פיתחו את "מבחן הכושר האקדמי לסטודנטים לרפואה" המורכב משאלות אמת-שקר ושאלות ברירות רבות המחולקות לשישה עד שמונה מבחני משנה. הנושאים שנבדקו כללו זיכרון חזותי, זיכרון לתוכן, אוצר מילים מדעי, הגדרות מדעיות, הבנה של חומר כתוב, מידע פרה-רפואי והיגיון לוגי. מאז המבחן עבר שינויים רבים עד שהגיע לצורתו הנוכחית. ה-MCAT מורכב מארבעה קטעים נפרדים שמקבלים ניקוד בנפרד. לכל חלק מוקצים 90 או 95 דקות ומבחנים בעלי 50 ל-60 שאלות. הבחינה המלאה נמשכת כ-7.5 שעות כולל הפסקות. המידע עבור כל אחד מהמדורים המדעיים מאורגן ב-10 מושגי יסוד וארבע כישורי חקירה ונימוק מדעיים. קטעי המדע מונחים על ידי מיומנויות חשיבה מדעית ומיומנויות חקירה שזוהו על ידי ה-MR5 להצלחת בית הספר לרפואה. החלק של ניתוח קריטי וכישורי חשיבה מתמקד בשלוש מיומנויות, שכן חלק זה אינו דורש ידע חיצוני כדי לענות על שאלות. ארבעת תחומי הבחינה הם: יסודות כימיים ופיזיקליים של מערכות ביולוגיות, 59 שאלות, 95 דקות ניתוח ביקורתי וכישורי חשיבה, 53 שאלות, 90 דקות יסודות ביולוגיים וביוכימיים של מערכות חיים, 59 שאלות, 95 דקות יסודות פסיכולוגיים, חברתיים וביולוגיים של התנהגות, 59 שאלות, 95 דקות קורס הכנה ל-MCAT, אקדמיית קהאן
רמה געשית

רמה געשית היא רמה המיוצרת על ידי פעילות וולקנית. ישנם שני סוגים עיקריים: רמות לבה ורמות פירוקלסטיות. רמות לבה הן מישורים רחבים שטוחים הנוצרים מהצטברות זרימות לבה בזלתית נוזלית במהלך התפרצויות געשיות מרובות. התפרצויות אלו, המכונות "התפרצויות שקטות", מתרחשות ללא פיצוצים עזים בשל צמיגות נמוכה של הלבה, המאפשרת לה לזרום בקלות ולשחרר מעט גזים כלואים. מקור הלבה נובע מסדקים או בקעים בקרום כדור הארץ, או מהתפרצויות געשיות ענקיות דרך פתחי אוורור מרובים. זרימות לבה אלו, אופייניות לעידן הפרהיסטורי, יצרו מישורי בזלת עצומים המכסים שטחים נרחבים. עם הזמן, זרמי לבה רבים ורחבים אלו מתקררים ומתקשים, ויוצרים משטחים שטוחים נרחבים. רמות לבה אלו עשויות לכלול מגוון צורות קרקע געשיות, כגון שדות לבה, קונוסים געשיים, הרי געש קטנים ואף רכסי הרים. במקרים מסוימים, רמת לבה עשויה להיות חלק מהר געש גדול יותר, כמו הר הגעש מגן מגןLevel Mountain בקולומביה הבריטית, קנדה, המשתרע על שטח עצום של 1,800 קמ"ר ונפח אדיר של 860 קילומטר מעוקב. ייתכן שהייתה פעם רמת בזלת עצומה, גדולה יותר מכל רמה אחרת שידוע לנו, שהתקיימה מתחת לפני המים במהלך הפלאוגן . רמה זו, המכונה רמת Thulean, כיסתה שטח אדיר של כ-1,800,000 קילומטרים רבועים (690,000 מילים רבועים) באזור צפון האוקיינוס האטלנטי. מקובל לשער שרמת Thulean התפרקה כתוצאה מתהליכים גאולוגיים עוצמתיים שגרמו לקרום כדור הארץ להיסדק וליצור את אגן האוקיינוס הנוכחי. גילוי רמת Thulean עורר עניין רב בקרב גאולוגים, שכן הוא מספק תובנות יקרות ערך על עברו הגאולוגי של האוקיינוס האטלנטי ועל התהליכים שיצרו את פני השטח של כדור הארץ. עם זאת, עדיין ישנם פערים רבים בידע שלנו על רמת Thulean. גאולוגים ממשיכים לחקור את האזור באמצעות טכנולוגיות מתקדמות, במטרה ללמוד עוד על גודלה, צורתה, הרכבו והתהליכים שהובילו להיווצרותה ולהרס שלה. רמות פירוקלסטיות נוצרות עקב זרימות פירוקלסטיות מסיביות. הן מכוסות על ידי סלעים פירוקלסטיים: אגלומרטים, טפרה, אפר וולקני שהתמצק והפך לטוף, מאפי או פלסי. רמות פירוקלסטיות נקראות גם רמות איגנימבריט . דוגמאות לרמות כאלה מצויות באזור שירסאו-דאיצ'י, שם הרמה מרכיבה כמעט את כל דרום קיושו, יפן, ואת הרמה הוולקנית של האי הצפוני בניו זילנד . Wood, Charles A.; Kienle, Jürgen (1990). Volcanoes of North America: United States and Canada. Cambridge, England: Cambridge University Press. p. 121. ISBN 0-521-43811-X. Brittle tectonism in relation to the Palaeogene evolution of the Thulean/NE Atlantic domain: a study in Ulster Retrieved on 2007-11-10 "Kyushu -- GLGArcs". www.glgarcs.rgr.jp. Lava field – Large, mostly flat area of lava flows Cézallier massif – Volcanic plateau from France מדיה וקבצים בנושא רמה געשית בוויקישיתוף
ת'רואן

ת’רואן - Thérouanne ([teʁ.wan]; במערב פלמית: Terenburg; הולנדית Terwaan) הוא כפר בן 1,100 תושבים לערך, במחוז פה-דה-קאלה במחוז או-דה-פראנס שבצרפת הנמצא על גדת נהר הלייה. בתקופת הגאלים, המקום היווה בירת שבט המוריני שבקבוצת השבטים הבלגים. לאחר כיבוש גאליה על ידי הרומאים, נותר המקום כבירת האזור. בסביבות שנת 639, הקים הקדוש אודומאר את הבישופות של ת’רואן וזו שלטה במהלך ימי הביניים על חלק גדול מהגדה השמאלית של נהר הסכלדה. מבחינה טריטוריאלית היה האזור שייך למחוז פלנדריה. בשנת 1303 נשרפה העיר על ידי הצבא הפלמי במהלך מלחמתם מול צרפת. העיירה נכבשה מהצרפתים על ידי מקסימיליאן הראשון והנרי השמיני ב-1513 לאחר קרב גינגאט. בשנת 1553 צר קרל החמישי על ת'רואן, שהייתה אז מובלעת צרפתית באימפריה הרומית הקדושה, כנקמה על תבוסה של הצרפתים במצור על מץ. לאחר שכבש את העיר הורה להרוס אותה, לפרק את הדרכים, לחרוש ולהמליח את השטח. רק קהילה קטנה, ששכנה מחוץ לחומות העיר, נותרה במקום ומאוחר יותר (כנראה בסביבות 1800) אימצו את השם תרואן. היעלמותה של הבישופות לשעבר הובילה לכינוס ועידת טרנטו. העיירה שוכנת על דרך פרנצ'יג'נה העתיקה המחברת בין קתדרלת קנטרברי באנגליה לרומא באיטליה.
Meet the Grahams

"Meet the Grahams" הוא שיר של הראפר האמריקאי קנדריק לאמאר, אשר יצא לאור ב-3 במאי 2024. זהו שיר דיס המכוון כלפי הראפר הקנדי דרייק, שיצא כ-20 דקות בלבד לאחר צאתו של "Family Matters" של דרייק, שיר דיס המכוון כלפי לאמאר. השיר הופק על ידי דה אלכימיסט, ובשונה מהתגובות הקודמות של לאמאר לדרייק, מקבל אווירה מטרידה, רודפת, עם קצב אפל מונע בפסנתר המלווה במילים ביקורתיות המאשימות את דרייק במספר עוולות, כמו רשלנות הורית, ניצול מיני, ועוד תקרית של נטישת ילדים. המילים של השיר מוגשות בצורה של מכתב לבנו של דרייק אדוניס, שני הוריו של דרייק, בתו לכאורה של דרייק, ולבסוף דרייק עצמו. בשיר, לאמאר טוען שלדרייק יש בת סודית וקורא לו "טורף מיני". לאמאר גם מזכיר שדרייק מנהל לכאורה טבעת סחר במין מהאחוזה שלו, אותה דרייק מכנה "השגרירות", ומשווה את מעשיו לאלה של הארווי ויינסטין. העטיפה בסרטון היוטיוב המלווה בקובץ האודיו של השיר כוללת גרסה מורחבת של התמונה שליוותה את השיר "6:16 in LA" שלאמאר פרסם באינסטגרם פחות מיממה לפני פרסומו של "Meet the Grahams". בנוסף לכפפה שנראית בתמונה זו, העטיפה כוללת חולצה, קבלה על תכשיטים, ושלוש תרופות מרשם עם השם "אוברי גרהאם" (שמו האמיתי של דרייק), כולל אחת לאוזמפיק ואחת לזולפידם. לפי הסטרימר די ג'יי אקדמיקס, המקורב לדרייק, אלו פריטים שנגנבו ממזוודה השייכת לאביו של דרייק, דניס גרהאם. השיר יצא לפלטפורמות הסטרימינג ביום שלאחר מכן, כאשר העטיפה המקורית הוחלפה בריבוע שחור פשוט. דרייק הגיב במהירות באינסטגרם בהכחשת הטענה של לאמאר כי לדרייק ילדה סודית, אך לא הגיב אודות האשמות הסחר במין. ב-6 במאי, הוציא דרייק שיר תגובה, "The Heart Part 6", בו הכחיש את טענותיו של לאמאר. כותרת השיר מכוונת לסדרת השירים של לאמאר, The Heart, המכילה 5 חלקים שיצאו במרוצת השנים. מידע על היצירה "Meet the Grahams" באתר מיוזיק בריינז מידע על הסינגל "Meet the Grahams" באתר מיוזיק בריינז מילות השיר "Meet the Grahams" באתר Genius סרטון השיר "Meet the Grahams" באתר יוטיוב Horowitz, Steven J. (2024-05-04). "Drake and Kendrick Lamar Get Personal on Simultaneously Released Diss Tracks 'Family Matters' and 'Meet the Grahams'". Variety (באנגלית אמריקאית). נבדק ב-2024-05-04. Savage, Mark (4 במאי 2024). "Drake and Kendrick Lamar get personal on simultaneously released diss tracks". BBC News. נבדק ב-5 במאי 2024. {{cite web}}: (עזרה) Cline, Georgette ClineGeorgette (2024-05-04). "Kendrick Lamar Annihilates Drake With 'Meet the Grahams' Diss Letter to Adonis, Drake's Mom, Dad and Alleged Secret Daughter". XXL Mag (באנגלית). נבדק ב-2024-05-04. Saponara, Michael (2024-05-04). "Kendrick Lamar Quickly Replies to Drake With Blistering 'Meet the Grahams' Diss Track: Listen". Billboard (באנגלית אמריקאית). נבדק ב-2024-05-04. Kreps, Daniel (2024-05-04). "Kendrick Lamar and Drake Trade Diss Tracks as Rap War Rages On". Rolling Stone (באנגלית אמריקאית). נבדק ב-2024-05-04. "Drake vs. Kendrick Lamar: the juiciest moments in their beef". CBC Music. 4 במאי 2024. נבדק ב-5 במאי 2024. {{cite web}}: (עזרה) Rose, Jordan. "Breaking Down Everything Kendrick Said About Drake on "Meet the Grahams"". Complex (באנגלית אמריקאית). נבדק ב-2024-05-04.
אובייקטיביזם

האם התכוונתם ל... אובייקטיביות אוניברסליזם (אובייקטיביות מוסרית) - עמדה מוסרית לפיה מעשים מסוימים הם נכונים או שגויים אובייקטיביזם (איין ראנד) – התורה הפילוסופית של איין ראנד נאו אובייקטיביזם – קבוצה של עמדות פילוסופיות וערכים תרבותיים שונים שגורסים כי שורשיהם בפילוסופיה אובייקטיביסטית המשוררים האובייקטיביסטים – קבוצה של משוררים משנות ה-30 של המאה ה-20 - דור שני לשירה המודרנית
קרסנוב

האם התכוונתם ל... דני קרסנוב – אתלט ישראלי ניקולאי קרסנוב – אדריכל רוסי פיוטר קרסנוב – גנרל רוסי
פרנק סטלה

פרנק סטלה (באנגלית: Frank Stella‏; 12 במאי 1936 – 4 במאי 2024) היה צייר, פסל ואמן הדפס אמריקאי. השתייך לזרם המינימליזם ולמופשט פוסט-ציורי. סטלה נולד בעיר מלדן, מסצ'וסטס ארצות הברית למשפחה של מהגרים מאיטליה. אביו היה גניקולוג ואמו אמנית. בשנה השנייה שלו בתיכון פיליפס החל ללמוד ציור. הוא למד באוניברסיטת פרינסטון לתואר בהיסטוריה, אך לקח שיעורי אמנות והתוודע לסצנה הניו יורקית והושפע מהאקספרסיוניזם מופשט. בסוף שנות ה-50 של המאה הקודמת עבר לגור במנהטן ניו יורק. בשנים 1969–1961 היה נשוי לברברה רוז מבקרת והיסטוריונית אמנות. לזוג שני ילדים. בת נוספת יש לו מחוץ לנישואין ועוד שני בנים מרופאת הילדים הרייט מקגורק איתה התחתן ב-1973. עם המעבר לניו יורק החל ליצור עבודות שמדגישות את התמונה כאובייקט. בשנים אלו יצר סדרה של ציורים בשם "הציורים השחורים" ובהם פיתח רעיונות חדשים של קומפוזיציה ציורית. הוא השתמש בסדרה זו בצבע אמייל תעשייתי לפרסומות ועשה סטריפים (רצועות) רוחביים ברווחים שווים על גבי הקנבס. בין הפסים האלו הוא הותיר את השטח לא צבוע. בשנים אלו החל להשתמש בבד ציור מעוצב (אנ') (בדי ציור שאינם מרובעים או מלבניים) כמו למשל בסדרת "Irregular Polygon series". סטלה דחה את מבקרי האמנות שרצו לפרש את עבודתו באמירה ידועה שלו "מה שאתה רואה זה מה שאתה רואה" שהפכה למוטו הלא רשמי של תנועת המינימליזם. ב-1970 המוזיאון לאמנות מודרנית הציג תערוכה רטרוספקטיבית לסטלה ובכך הפך לאמן הצעיר ביותר שקיבל תערוכה כזו. בסדרת "הכפר הפולני" - Polish Village series (1973) ובסדרות נוספות בשנים אלו, הציג סטלה עבודות תבליט שאותן כינה "ציור מקסימליסטי" בשל איכויותיו הפיסוליות - תבליטיות. ב-1969 יצר סמליל לכבוד 100 שנה למוזיאון המטרופוליטן לאמנות. בתור חובב מרוצי מכוניות הוזמן סטלה ב-1976 על ידי BMW לצייר על מכונית BMW E9. באמצע המאה ה-80 עד אמצע ה-90 סטלה יצר סדרה של עבודות המתבססות על יצירתו של הרמן מלוויל על הליוויתן מובי דיק. ב-1993 יצר ציור קיר ענק עבור תיאטרון הנסיכה מווילס (אנ') שבטורונטו. בתחילת שנת 2010 החל להשתמש במחשב ככלי עזר לעיצוב פסלים. סטלה הציג בתערוכות רבות במוקדים מרכזיים כגון מוזיאון סולומון ר. גוגנהיים, אוסף פיליפס, מוזיאון בולטימור לאמנות (אנ'), המוזיאון לאמנות מודרנית ועוד. מדיה וקבצים בנושא פרנק סטלה בוויקישיתוף עבודות באתר גלריה הלאומית לאמנות בוושינגטון פרנק סטלה, באתר Discogs (באנגלית) Charles Darwent, Frank Stella obituary, הגארדיאן, ‏5 במאי 2024 Daniel Marzona, Minimal Art, עמוד 10-9 Frank Stella: Irregular Polygons, יוטיוב MoMA, Frank Stella FRANK STELLA: POLISH VILLAGE SKETCHES, 1972-1974, ‏2019 CSL 2275981 פרנק סטלה ב.מ.וו 3.0 Understanding Stella: The Moby Dick series
עומר בולאט

עומר בולאט (בטורקית: Ömer Bolat. נולד ב-30 באוגוסט 1963) הוא אקדמאי ופוליטיקאי טורקי. באקדמיה הוא עסק בתחומי הכלכלה, יחסים בינלאומיים ומינהל עסקים. בולאט משמש כשר המסחר בממשלת ארדואן. בולאט נולד ב-30 באוגוסט 1963 באיסטנבול. ב-1984 סיים את לימודיו ביחסים כלכליים בינלאומיים באוניברסיטת מרמרה. הוא השלים את לימודיו לאחר התואר באוניברסיטת אמסטרדם. בהמשך סיים תואר שני ממכון קיל לכלכלה העולמית (אנ') בגרמניה, בהתמחות בכלכלה בינלאומית ובמנהל עסקים. הוא קיבל דוקטורט מהמכון ללימודי אירופה של אוניברסיטת מרמרה. בולאט מונה לפרופסור חבר ב-2014, ולאחר מכן קודם לדרגת פרופסור ב-2019. בין ספטמבר 2015 לספטמבר 2020, הוא העביר קורסים לתארים מתקדמים בכלכלה בינלאומית, מנהל, מנהל עסקים ויזמות באוניברסיטת איסטנבול סבהטין זעים (אנ'). ב-1 באוקטובר 2020, הוא קיבל תפקיד של חבר אקדמי באוניברסיטת איסטנבול למסחר (אנ'), שם לימד קורסים בנושאי "יזמות ומודלים עסקיים חדשים" ו"תיאוריות מנהיגות". בולאט מילא כמה תפקידים במפלגת הצדק והפיתוח. בשנת 2023, מונה בולאט לשר המסחר על ידי הנשיא רג'פ טאיפ ארדואן. לאחר מינויו אמר בולאט כי יחסי המסחר בין ישראל לטורקיה יתרמו ליציבות ושלום באזור. עם זאת, במהלך מלחמת חרבות ברזל הודיע שטורקיה תעצור את כל הסחר עם ישראל עד שתושג הפסקת אש קבועה בעזה. בולאט נשוי ואב לשני ילדים. מדיה וקבצים בנושא עומר בולאט בוויקישיתוף עומר בולאט, ברשת החברתית פייסבוק עומר בולאט, ברשת החברתית אקס (טוויטר) עומר בולאט, ברשת החברתית אינסטגרם "Greater output, trade primary goals: Turkiye Trade Minister Bolat". No. Middle East Monitor. 5 ביוני 2023. נבדק ב-7 בינואר 2024. {{cite news}}: (עזרה) "Ömer Bolat". Bruegel | The Brussels-based economic think tank (באנגלית). 10 באוקטובר 2023. נבדק ב-7 בינואר 2024. {{cite news}}: (עזרה) "Yeni Ticaret Bakanı Ömer Bolat kimdir? Ömer Bolat kaç yaşında, nereli?". www.cumhuriyet.com.tr (בטורקית). 6 באפריל 2023. נבדק ב-7 בינואר 2024. {{cite news}}: (עזרה) "Türkiye announces new cabinet - Türkiye News". Hürriyet Daily News (באנגלית). 4 ביוני 2023. נבדק ב-7 בינואר 2024. {{cite news}}: (עזרה) פרופ' עומר בולאט, שר המסחר והתעשייה הטורקי: "יחסי המסחר יתרמו ליציבות ושלום באזור", באתר TheMarker‏, 9 באוקטובר 2023 בלומברג, רויטרס, טורקיה אישרה רשמית: נעצרו כל סוגי הסחר עם ישראל עד שתושג הפסקת אש, באתר TheMarker‏, 3 במאי 2024 דין שמואל אלמס, ‏החרם של ארדואן נגד ישראל: מה חושבים בטורקיה?, באתר גלובס, 10 באפריל 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומר בולאט".